SREDNJA GOSPODARSKA ŠKOLA KRIŽEVCI

KRIŽEVCI, Milislava Demerca 1

MB: 00677264, OIB: 58166527230, RKP:19829, šifra ustanove 06-041-504

Razina: 31 ( proračunski korisnik jedinice lokalne i područne (regionalne) samouprave koji obavlja poslove u sklopu decentraliziranih funkcija)

Šifra djelatnosti:8532

KLASA:003-06/20-01/8

URBROJ: 2137-53-06-20-3

Križevci, 01.12.2020.

**Obrazloženje prijedloga Financijskog plana za 2021.godinu i projekcija za 2022. i 2023. godinu**

**1. Sažetak djelokruga rada proračunskog korisnika**

a) Osnovni podaci

Ukupni broj učenika: 278, ukupni broj odjela: 19, ukupan broj zaposlenika: 59.

Programi i trajanje obrazovanja : programi u četverogodišnjem trajanju: agrotehničar, poljoprivredni tehničar fitofarmaceut, veterinarski tehničar, obrazovni programi u trogodišnjem trajanju: mehaničar poljoprivredne mehanizacije, poljoprivredni gospodarstvenik, mljekar, vrtlar, voćar, vinogradar, vinar.

b) Poslovni uvjeti – zgrada-stanje i plan

Srednja gospodarska škola smještena je u zgradi Visokog gospodarskog učilišta koje je 100% - ni vlasnik navedene zgrade.

Zgrada je izgrađena 1962. godine, te obnovljena 1975. godine (stavljeno krovište).

Srednja gospodarska škola u navedenoj zgradi koristi samo jedan dio prostora koji se odnosi na:

- Prvi kat zgrade u cijelosti

- Drugi kat zgrade (potkrovlje), sjeverna strana potkrovlja gdje su smješteni kabineti nastavnika i zbornica

Shodno navedenom Srednja gospodarska škola nema vlasnički udio u zgradi koju koristi za svoje potrebe, ali se kao 100% -tni vlasnik upisuje na popratne gospodarske objekte koji se nalaze u neposrednoj blizini zgrade Visokog gospodarskog učilišta.

Radi se o dva veća objekta:

a) Mljekarski praktikum

b) Govedarski praktikum

Za nastavu TZK koriste se sportski tereni, igrališta i oprema u vlasništvu OŠ Ljudevita Modeca Križevci.

Grijanje škole je u sklopu centralnog grijanja i kotlovnica Gimnazije Ivana Zakmardija Dijankovečkog Križevci, te Visokog gospodarskog učilišta Križevci, od studenog 2014. godine brojilo VGU-a su razdvojena te svaka škola plaća zasebno svoju potrošnju plina.

Nastava se odvija u 12 učionica.

Škola radi u dvije smjene. Prostorni uvjeti ne zadovoljavaju osnovne potrebe suvremene nastave (rad u jednoj smjeni).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika( seminari, stručni skupovi, aktivi) i podizanjem nastavnog standarda na višu razinu. Poticanjem učenika na izražavanje kreativnosti, talenta i sposobnosti, širenjem obveznog kurikuluma pružanjem raznovrsnih, prema interesima učenika ponuđenih, izbornih i fakultativnih sadržaja skrbi se za stalno učenje i napredovanje učenika, razvijanje navike cijelo životnog učenja, usvajanje zdravih navika preko modula zdravstvenog odgoja, razvoj kompletne mlade osobe s razvijenim samopoštovanjem i građanskom sviješću.

Financijskim planom sredstava su planirana za provođenje programa:

**1. Program 1075- Zakonski standard u srednjem školstvu**

**A100054**- Aktivnost: Odgojnoobrazovno i administrativno osoblje

**K100037-**Projekt: Opremanje srednjih škola

Za navedeni Program 1075 predviđeno je 778.700,00 kuna, od toga za A100054-729.700,00 kuna, a za K100037 49.000,00 kuna.

**2. Program 1077- Potrebe iznad zakonskog standarda u SŠ**

**Ovaj program provodi se kroz slijedeće aktivnosti i projekte:**

A100134 Gospodarska djelatnost SGŠ

K100087 Gospodarska djelatnost Gospodarske škole Križevci-opremanje

A100185 Iznad zakonskog standarda proračunskih korisnika (uključujući plaće)

K100040 Opremanje SŠ

Za provođenje svakih od aktivnosti i projekata predviđeni su prihodi u iznosu od:

**Za Program 1077 predviđeno je 8.925.170,00 kuna.**

**3. Program 1078- EU projekti**

**Ovaj program provodi se kroz slijedeće aktivnosti i projekte:**

T100082 Projekti ERASMUS

T100069 Školska shema

Za provođenje svakih od aktivnosti i projekata predviđeni su prihodi u iznosu od:

**Za Program 1078 predviđeno je 87.600,00 kuna**

**A100134** - Gospodarska djelatnost Srednje Gospodarske škole

Za provođenje ove aktivnosti planirano je **1.155.400,00** kuna, koji se ostvaruju od vlastitih prihoda. Vlastiti prihodi ostvaruju se od obavljanja poslova u tržišnim uvjetima.

U 2020. godini planira se proizvoditi i ostvariti prihode od sjetve kukuruza za kukuruznu silažu i zrno, pšenice, voćarska proizvodnja jabuka, vinogradi, povrće iz školskog vrta, prihod od prodaje stoke, prodaje mlijeka, te mliječnih prerađevina iz mljekarskog praktikuma. Navedenim gospodarskim aktivnostima planiraju se ostvariti planirani prihodi.

Očekivani prinos kukuruzne silaže upotrijebit će se za ishranu stoke u govedarskom praktikumu.

Kukuruz je planiran za prodaju kao i pšenica, jabuke, grožđe i povrće iz školskog vrta.

Prinosi od livada (sjenaža, sjeno)utrošit će se za ishranu stoke u govedarskom praktikumu.

Prihodi od vlastite proizvodnje koristit će se prvenstveno za osiguranje odvijanja redovnog poslovanja praktikuma kao i za odvijanje redovnog nastavnog procesa, ako se to isto neće moći osigurati minimalnim standardom, te za financiranje aktivnosti iz Programa rada škole.

**K100087**- Gospodarska djelatnost – opremanje

U 2021. godini planirana je nabava dugotrajne imovine:

Građevinski objekti – silos 125.000,00 kn

Postrojenja i oprema u iznosu 220.000,00 kn (uredski namještaj, strojevi i strojevi za obradu zemljišta)

Višegodišnji nasadi i osnovno stado u iznosu 1.000,00 kn.

***Zakonske i druge podloge na kojima se zasniva program rada škola***

***Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi.***

**-Zakon o odgoju i obrazovanju. NN** 87/08, 86/09, 92/10, 105/10, 90/11, 16/12,86/12, 126/12,94/13,152/14, 07/17, 68/18, 98/19, 64/20 -Zakon o ustanovama, NN 76/93, 29/97, 47/99, 35/08, 127/19.

**-Zakon o proračunu** ( NN 87/08,136/12,15/15), Pravilnik o proračunskim klasifikacijama (NN 26/10,120/13 i 1/20) i Pravilnik o proračunskom računovodstvu i računskom planu (NN124/14, 115/15, 87/16, 3/18, 126/19 i 108/20)

**-Zakon o fiskalnoj odgovornosti**(NN 111/18) i **Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila** (NN 95/19)

- Godišnji plan i program rada za školsku godinu 2020/2021. godine Srednje gospodarske škole Križevci utvrđeno je se mjesto, vrijeme, način i izvršitelji poslova, a sadrži u pravilu:

– podatke o uvjetima rada,  
– podatke o izvršiteljima poslova,  
– godišnji kalendar rada,  
– podatke o dnevnoj i tjednoj organizaciji rada,  
– tjedni i godišnji broj sati po razredima i oblicima odgojno-obrazovnog rada,  
– planove rada ravnatelja, učitelja, odnosno nastavnika te stručnih suradnika,  
– planove rada školskog odbora i stručnih tijela,  
– plan stručnog osposobljavanja i usavršavanja, u skladu s potrebama škole  
– podatke o ostalim aktivnostima u funkciji odgojno-obrazovnog rada i poslovanja školske ustanove.

***Usklađenost ciljeva, strategije i programa s dokumentima dugoročnog razvoja***

Škola donosi Školski kurikulum i Godišnji plan i program rada za školsku godinu prema planu i programu koje je donijelo Ministarstvo znanosti, obrazovanja i sporta. Također Financijski planovi donose se za fiskalnu godinu a ne za školsku godinu.

*I nadalje će nam prioritet biti pružanje usluge srednjoškolskog obrazovanja i odgoj naših učenika. Nastojat ćemo i u naredne tri godine podići kvalitetu nastave na što višu razinu, i to stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.*

*Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbi i manifestacija.*

*Poticat će se kvalitetna komunikacija na relacijama profesor-učenik-roditelj, učenik-učenik, učenik- profesor, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.*

*Poticat će se razvoj pozitivnih vrijednosti i natjecateljskog duha kao primjerice. organizacijom nagradnih izleta za najuspješnije razred .*

*Slobodne aktivnosti bit će organizirane preko sportske grupe, dramske skupine te grupe Asistenti u knjižnici a prema mogućnostima škole. Rad skupina u slobodnim aktivnostima predstavit će se tijekom priredbe za dan škole.*

*Profesori će tijekom školske godine sudjelovati na seminarima, stručnim skupovima te održavati ogledne satove prema programu Nastavničkog vijeća.*

**3. Ishodišta i pokazatelji na kojima se zasnivaju izračuni i procjene potrebnih sredstava za provođenje programa.Izvori sredstava za financiranje rada škole su:**

Planirano je da će se:

* iz državnog proračuna u 2021. ostvariti 7.241.000,00kn prihoda, u 2022. 7.458.230,00i u 2023. 7.681.980,00 kn,
* iz županijskog proračuna zakonski standard u 2021. ostvariti 778.700,00kn prihoda, u 2022.802.070,00 kni 2023.826.110,00kn,
* kroz EU projekte planira se u 2021. ostvariti80.000,00 kn prihoda, u 2022.82.400,00 kn, i 2023. 84.870,00 kn,
* iz nadležnog proračuna za iznadzakonski standard planira se u 2021.8.270,00 kn, u 2022. planira se 8.520,00 kn a u 2023. 8.780,00 kn prihoda
* iz nenadležnog proračuna u 2021. ostvariti 61.000,00kn prihoda, u 2022. 62.840,00i 2023. 64.720,00 kn,
* na tržištu od prodaje proizvoda u 2021. planirano je ostvariti1.501.400,00kn, u 2022.1.546.470,00kni 2023.1.592.830,00
* od naknade štete s osnove osiguranja u 2021. ostvariti 20.000,00 kn u 2022. 20.600,00kn i2023. 21.220,00 prihoda
* od prihoda za posebne namjene 2021. ostvariti će se 86.500,00kn, u 2022. 89.100,00kni 2023. 91.780,00 kn
* pomoći iz proračuna EU - županija ostvariti će se 2021. 7.600,00 kn, u 2022. 7.830,00 kn i 2023. 8.060,00 kn

Prihodima iz državnog proračuna predviđeno je financiranje:

* rashoda za zaposlene u istom iznosu primljenih prihoda, s tim da nije predviđena promjena broja zaposlenih.
* svake godine imamo i rashode za pomoći,smrtne slučajeve i sl..

Prihodima iz županijskog proračuna predviđeno je financiranje:

* materijalnih rashoda u iznosu od 729.700,00 kn.
* rashoda za nabavu nefinancijske imovine u iznosu od 49.000,00 kn

**4. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

U školskoj 2019/2020. godini upisano je 256. učenika u 18 razrednih odjela, od 61 maturanta (19 iz trogodišnjih i 42 iz četverogodišnjih zanimanja), završnu maturu položilo svih 61 učenika.

Državnu maturu je od 31 prijavljenih položilo 9 učenika.

Škola je sudjelovala na raznim sajmovima i drugim stručnim skupovima sa ciljem prezentiranja škole i obrazovnih smjerova koji se provode, kao i promoviranja proizvoda koje škola proizvodi u okviru svoje gospodarske djelatnosti.

Izrečene pedagoške mjere u školskoj godini 2019./2020. kako slijedi:

|  |  |
| --- | --- |
| OPOMENA | 3 |
| UKOR | 0 |
| OPOMENA PRED ISKLJUČENJE | 2 |

Pored toga učenicima su izrečene slijedeće mjere poticaja

|  |  |
| --- | --- |
| POHVALA | 86 |
| NAGRADA | 26 |

Podaci o broju stečenih napredovanja u zvanje za školsku godinu 2019./2020.:

|  |  |
| --- | --- |
| MENTOR | UKUPNO: 3 zaposlenika, od toga: 1 stručni suradnik, 1 nastavnik stručnih predmeta i 1 nastavnik opće obrazovnih predmeta |
| SAVJETNIK | UKUPNO: 3 nastavnika stručnih predmeta |

Predsjednica Školskog odbora:

Nataša Mikinac, prof.